

Polisi a Gweithdrefn Absenoldeb Tadolaeth

TAFLEN GLAWR Y POLISI

# Manylion Allweddol

|  |  |
| --- | --- |
| **TEITL Y POLISI** | Polisi a Gweithdrefn Absenoldeb Tadolaeth |
| **DYDDIAD CYMERADWYO** | Mawrth 2024 |
| **CORFF CYMERADWYO** | Bwrdd Academiadd |
| **FERSIWN** | Fersiwn 1.1 |
| **DYDDIADAU ADOLYGU BLAENOROL** | Ebrill 2003 |
| **DYDDIAD YR ADOLYGIAD NESAF** | Mawrth 2027 |
| **CANLYNIAD YR ASESIAD O'R EFFAITH AR GYDRADDOLDEB** | Dim newid mawr |
| **POLISÏAU/GWEITHDREFNAU/CANLLAWIAU** | * Polisi a Gweithdrefn Mamolaeth * Polisi a Gweithdrefn Absenoldeb Rhiant a Rennir * Polisi a Gweithdrefn Absenoldeb Rhiant * Polisi a Gweithdrefn Mabwysiadu a Benthyg Croth * Canllawiau Gweithio’n Hyblyg |
| **DYDDIAD GWEITHREDU** | Ebrill 2024 |
| **PERCHENNOG POLISI (TEITL SWYDD)** | Cyfarwyddwr Adnoddau Dynol |
| **UNED/GWASANAETH** | People Services |
| **E-BOST CYSWLLT** | LWilliams@cardiffmet.ac.uk |

Hyb Polisi

I gael rhagor o wybodaeth am bolisïau:

1. Gallwch fynd i dudalennau'r Ysgrifenyddiaeth ar InSite yn <https://outlookuwicac.sharepoint.com/sites/Secretariat>;
2. Gallwch fynd i'r Hyb Polisi yn [cardiffmet.ac.uk/about/policyhub](https://www.cardiffmet.ac.uk/about/policyhub/Pages/default.aspx); neu
3. Cysylltwch â [policies@cardiffmet.ac.uk](mailto:policies@cardiffmet.ac.uk)

Cynnwys

[Polisi a Gweithdrefn Absenoldeb Tadolaeth 1](#_Toc163815890)

[Manylion Allweddol 1](#_Toc163815891)

[Polisi Tadolaeth 3](#_Toc163815892)

[1 Cyflwyniad 3](#_Toc163815893)

[2 Cwmpas y polisi 3](#_Toc163815894)

[3 Absenoldeb Tadolaeth Statudol a phwy sy’n gymwys 3](#_Toc163815895)

[4 Tâl Tadolaeth Statudol a phwy sy’n gymwys 4](#_Toc163815896)

[5 Tâl Tadolaeth Galwedigaethol Prifysgol Metropolitan Caerdydd a phwy sy’n gymwys 4](#_Toc163815897)

[6 Safonau’r Gymraeg 4](#_Toc163815898)

[Gweithdrefn Tadolaeth 5](#_Toc163815899)

[1 Hysbysiad gan y Cyflogai 5](#_Toc163815900)

[2 Absenoldeb a Thâl Tadolaeth Statudol pan fydd plentyn yn cael ei roi i’w fabwysiadu 5](#_Toc163815901)

[3 Dogfennau Perthynol 6](#_Toc163815902)

Polisi Tadolaeth

# Cyflwyniad

## Mae’r Brifysgol yn cydnabod galwadau a phwysigrwydd bywyd teuluol. Felly mae’n ymrwymedig i gefnogi cyflogeion drwy ystod o weithdrefnau teulu-gyfeillgar er mwyn sicrhau cydbwysedd rhwng gwaith a’r bywyd gartref ble bynnag y bydd hynny’n bosib.

## Mae’r polisi a’r weithdrefn yma yn adlewyrchu hawliau statudol a galwedigaethol cyflogeion cymwys i gael amser yn rhydd o’r gwaith a derbyn tâl o ran gofal/genedigaeth plentyn neu leoli plentyn drwy fabwysiadu ffurfiol.

# Cwmpas y polisi

## Mae’r polisi hwn yn berthnasol i bob cyflogai cymwys, beth bynnag fydd rhyw, hunaniaeth rhywedd neu fynegiant rhywedd y person yna.

## Er mwyn osgoi unrhyw amheuaeth, mae’r termau “partner” neu “priod” yn cynnwys partneriaethau o’r un rhyw.

# Absenoldeb Tadolaeth Statudol a phwy sy’n gymwys

## Bydd rhaid bod gan y cyflogai gyfrifoldeb dros fagwraeth y plentyn, neu bydd yn disgwyl cael y cyfrifoldeb hwnnw, a’r cyflogai fydd naill ai rhiant biolegol y plentyn neu briod neu bartner y person a fydd yn cario’r plentyn.

## Yn ogystal bydd rhaid bod y cyflogai wedi gweithio’n ddi-dor i’r Brifysgol am 26 wythnos erbyn diwedd y 15fed wythnos cyn EWC (Wythnos Ddisgwyliedig Genedigaeth y Plentyn) ac yn gyflogedig gan y Brifysgol hyd at y dyddiad geni neu, o ran mabwysiadu, â 26 wythnos o wasanaeth erbyn y dyddiad paru neu, gyda mabwysiadu o dramor, erbyn y dyddiad y bydd y plentyn yn cyrraedd y DU.

## Bydd yr hawl i absenoldeb a thâl tadolaeth yn galluogi cyflogeion cymwys, o’r naill ryw neu’r llall, i gael absenoldeb â thâl i ofalu am eu plentyn yn dilyn genedigaeth y plentyn neu leoli plentyn yn achos mabwysiadu.

## Gellir cymryd uchafswm o 2 wythnos, naill ai ar 2 wythnos ar wahan neu 2 wythnos yn olynol. Ni ellir cymryd diwrnod hwnt ac yma neu ddwy wythnos ar wahân.

## Os caiff mwy nag un plentyn ei eni ar yr un pryd, un cyfnod o absenoldeb fydd ar gael.

## Ni fydd yr absenoldeb tadolaeth yn dechrau hyd nes y bydd y plentyn wedi’i eni neu’r dyddiad y caiff y plentyn ei leoli i’w fabwysiadu. Fel arall, bydd cyflogai yn gallu dewis dechrau’r absenoldeb:

### ar ddyddiad wedi’r dyddiad y caiff y plentyn ei eni cyhyd ag y bydd hynny o fewn 1 flwyddyn i ddiwrnod geni’r plentyn; neu

### ar ddyddiad wedi i’r plentyn gael ei leoli i’w fabwysiadu cyhyd ag y bydd hynny o fewn 1 flwyddyn i ddiwrnod lleoli’r plentyn.

## Bydd rhaid cwblhau’r absenoldeb tadolaeth o fewn 1 flwyddyn i’r dyddiad geni oni chaiff y plentyn ei eni’n gynnar – bryd hynny bydd rhaid cymryd yr absenoldeb o fewn 1 flwyddyn i wythnos ddisgwyliedig y geni.

# Tâl Tadolaeth Statudol a phwy sy’n gymwys

## Mae cyfanswm o 2 wythnos o dâl tadolaeth statudol ar gael i gyflogeion cymwys a chaiff ei dalu ar yr un gyfradd â Thâl Mamolaeth Statudol neu 90% o’r enillion wythnosol cyfartalog os bydd hyn yn llai na chyfradd gyfredol y tâl tadolaeth statudol.

# Tâl Tadolaeth Galwedigaethol Prifysgol Metropolitan Caerdydd a phwy sy’n gymwys

## Bydd rhaid bod gan y cyflogai gyfrifoldeb dros fagwraeth y plentyn, neu bydd yn disgwyl cael y cyfrifoldeb hwnnw, a’r cyflogai fydd naill ai rhiant biolegol y plentyn neu briod neu bartner y person a fydd yn feichiog.

## Pan fydd cyflogeion wedi gweithio am 52 wythnos yn ddi-dor i’r Brifysgol cyn y 15fed wythnos cyn EWC, ac o’r 15fed wythnos cyn dyddiad disgwyliedig y geni hyd at ddyddiad y geni, byddan nhw’n gymwys i dderbyn 2 wythnos o dâl tadolaeth galwedigaethol a delir ar lefel cyflog wythnosol arferol y contract.

# Safonau’r Gymraeg

## Mae’r Brifysgol wedi ystyried pa effeithiau a fydd gan y polisi hwn ar gyfleoedd i ddefnyddio’r Gymraeg ac mae wedi ystyried ei dyletswydd o ran peidio â thrin y Gymraeg yn llai ffafriol na’r Saesneg.

## Mae’r polisi hwn a’r dogfennau cysylltiedig ar gael yn Gymraeg ac yn Saesneg.

## Caiff unrhyw ohebiaeth ar bapur o ran y polisi hwn ei darparu yn Gymraeg os bydd y cyflogeion wedi dewis derbyn unrhyw ohebiaeth yn gysylltiedig â’u cyflogaeth, yn Gymraeg

Gweithdrefn Tadolaeth

# Hysbysiad gan y Cyflogai

## Bydd rhaid i chi roi gwybod i’ch rheolwr yn ysgrifenedig am eich bwriad i gymryd absenoldeb tadolaeth erbyn y 15fed wythnos cyn EWC (oni bydd hyn heb fod yn ymarferol resymol) gan ddefnyddio’r ffurflen Hysbysiad i gymryd Absenoldeb Tadolaeth/Partner.

## Yn achos mabwysiadu, bydd rhaid i chi roi gwybod i’ch rheolwr yn ysgrifenedig o’ch bwriad i gymryd absenoldeb tadolaeth o fewn 7 diwrnod i chi gael gwybod gan yr asiantaeth fabwysiadu eich bod wedi’ch paru â phlentyn gan ddefnyddio’r ffurflen Hysbysiad i gymryd Absenoldeb Tadolaeth/Partner.

## Bydd rhaid i chi roi’r wybodaeth ganlynol o fewn 28 diwrnod i ddechrau’r Cyfnod Tadolaeth:-

### Wythnos ddisgwyliedig y geni neu’r dyddiad y bydd disgwyl i’r plentyn gael ei leoli i’w fabwysiadu;

### P’un ai y byddwch am gymryd un wythnos neu ddwy wythnos o’r gwaith;

### Pryd byddwch am i’r absenoldeb ddechrau.

## Os byddwch yn newid eich meddwl ynglŷn â dyddiadau’r absenoldeb, bydd rhaid i chi roi gwybod i’ch rheolwr 10 diwrnod gwaith o leiaf cyn y dyddiad a roddwyd yn wreiddiol, oni bydd hyn heb fod yn ymarferol resymol.

## Bydd rhaid i chi lofnodi ffurflen SC3 (Dod yn Rhiant) yn dystiolaeth eich bod yn gymwys i dderbyn tâl tadolaeth statudol.

# Absenoldeb a Thâl Tadolaeth Statudol pan fydd plentyn yn cael ei roi i’w fabwysiadu

## Mae’r hawl i absenoldeb tadolaeth statudol a thâl tadolaeth statudol yn eich galluogi, os ydych yn gymwys, i gael hyd at 2 wythnos o absenoldeb â thâl pan fydd plentyn yn cael ei leoli i’w fabwysiadu.

## Gallech fod yn gymwys i gael absenoldeb tadolaeth a thâl tadolaeth statudol os ydych mewn perthynas a bod y rhiant arall yn penderfynu cymryd absenoldeb mabwysiadu a/neu dâl mabwysiadu statudol. Gallech fod yn gymwys hefyd os mai chi yw partner unigolyn sy’n mabwysiadu ac rydych yn bwriadu helpu i ofalu am y plentyn mabwysiadol.

## Gweler y polisi a’r weithdrefn absenoldeb mabwysiadu i gael rhagor o fanylion.

# Dogfennau Perthynol

## Polisi a Gweithdrefn Mamolaeth

## Polisi a Gweithdrefn Absenoldeb Rhiant a Rennir

## Polisi a Gweithdrefn Absenoldeb Rhiant

## Polisi a Gweithdrefn Mabwysiadu a Benthyg Croth

## Canllawiau Gweithio’n Hyblyg